KLAIPĖDOS MIESTO SAVIVALDYBĖS TARYBA

SPRENDIMAS

DĖL klaipėdos miesto savivaldybės tarybos 2021 m. LIEPOS 22 d. sprendimo NR. T2-189 „DĖL KLAIPĖDOS MIESTO SAVIVALDYBĖS STIPENDIJŲ KLAIPĖDOS AUKŠTŲJŲ MOKYKLŲ I KURSO STUDENTAMS SKYRIMO NUOSTATŲ PATVIRTINIMO“ pakeitimo

2023 m. sausio 26 d. Nr. T2-12

Klaipėda

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės stipendijų Klaipėdos aukštųjų mokyklų I kurso studentams skyrimo nuostatus, patvirtintus Klaipėdos miesto savivaldybės tarybos 2021 m. liepos 22 d. sprendimu Nr. T2-189 „Dėl Klaipėdos miesto savivaldybės stipendijų Klaipėdos aukštųjų mokyklų I kurso studentams skyrimo nuostatų patvirtinimo“:

1.1. pakeisti 6.2 papunktį ir jį išdėstyti taip:

„6.2. į aukštąją mokyklą stojamasis konkursinis balas pagal LAMA BPO patvirtintą skaičiuoklę turi būti ne žemesnis negu 5;“;

1.2. pakeisti 7 punktą ir jį išdėstyti taip:

„7. Stipendijos dydis vienam studentui – 300 eurų per 1 mėnesį.“;

1.3. pakeisti 8 punktą ir jį išdėstyti taip:

„8. Per metus paskirstoma 15 stipendijų.“;

1.4. pripažinti netekusiu galios 16 punktą;

1.5. buvusius 17–50 punktus laikyti atitinkamai 16–49 punktais;

1.6. pakeisti 20 punktą ir jį išdėstyti taip:

„20. Grupė paraiškų nevertina, jeigu jos pateiktos pasibaigus skelbime nurodytam paraiškų priėmimo laikotarpiui, neatitinka Klaipėdos miesto akademinės reikalų tarybos (toliau – KMART) patvirtintos studijų krypties ir stojamasis balas yra žemesnis nei 5.“;

1.7. pakeisti 29 punktą ir jį išdėstyti taip:

„29. Komisijai priėmus sprendimą skirti mažiau negu 15 stipendijų, yra skelbiamas pakartotinis konkursas, kuriame gali dalyvauti visų studijų krypčių grupių studentai, atitinkantys pagrindinius ir papildomus kriterijus.“.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

Savivaldybės meras	Vytautas Grubliauskas